《赠陈芸居》
宋代·叶茵

气貌老成闻见熟，江湖指作定南针。
得书爱与世人读，选句长教野客吟。
富贵天街纷耳目，清閒地位当山林。
料君阅遍兴亡事，对坐萧然一片心。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。